CELEX: 52014PC0034
Language: lt
Date: 2014-01-30
Title: Pasiūlymas TARYBOS SPRENDIMAS dėl Europos Sąjungos pozicijos Žemės ūkio jungtiniame komitete, įsteigtame remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl to komiteto sprendimo Nr. 2/2003 pakeitimo

|
			
		
		
		52014PC0034
		
			Pasiūlymas TARYBOS SPRENDIMAS dėl Europos Sąjungos pozicijos Žemės ūkio jungtiniame komitete, įsteigtame remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl to komiteto sprendimo Nr. 2/2003 pakeitimo /* COM/2014/034 final */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Europos
bendrijos ir Šveicarijos Konfederacijos susitarimas dėl prekybos
žemės ūkio produktais (toliau – Susitarimas) įsigaliojo
2002 m. birželio 1 d.
2011 m.
abi šalys patvirtino Susitarimo 12 priedą dėl žemės ūkio ir
maisto produktų kilmės vietos nuorodų ir geografinių
vietų nuorodų apsaugos.
Remiantis
Susitarimo 12 priedo 15 straipsnio 6 dalimi, SKVN / SGN darbo grupė padeda
Žemės ūkio jungtiniam komitetui (toliau – Komitetas) pastarojo
prašymu. 
Komiteto
sprendimu Nr. 2/2003 buvo sudarytos darbo grupės ir patvirtinti
šių grupių įgaliojimai. 
Priėmus Susitarimo 12 priedą reikia
iš dalies pakeisti Komiteto sprendimą Nr. 2/2003, visų pirma jo
nuostatas, susijusias su pagrindu pagal Susitarimą ir SKVN / SGN darbo
grupės įgaliojimais. 
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Pasiūlymo tikslas – paprastas Komiteto
sprendimo Nr. 2/2003 nuostatų, susijusių su pagrindu pagal
Susitarimą ir SKVN / SGN darbo grupės įgaliojimais, pakeitimas. Jungtinio komiteto sprendimo tekstas parengtas
bendradarbiaujant su Šveicarijos institucijomis. Poveikio vertinimas nebuvo
atliekamas. 
3.           TEISINIAI PASIŪLYMO
ASPEKTAI
Sprendimas grindžiamas Sutartimi dėl
Europos Sąjungos veikimo, ypač jos 207 straipsnio 4 dalimi kartu su
218 straipsnio 9 dalimi.
2014/0015 (NLE)
Pasiūlymas
TARYBOS SPRENDIMAS
dėl Europos Sąjungos pozicijos
Žemės ūkio jungtiniame komitete, įsteigtame remiantis Europos
bendrijos ir Šveicarijos Konfederacijos susitarimu dėl prekybos žemės
ūkio produktais, dėl to komiteto sprendimo Nr. 2/2003 pakeitimo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 207 straipsnio 4 dalį
kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       Europos bendrijos ir
Šveicarijos Konfederacijos susitarimas dėl prekybos žemės ūkio
produktais[1]
(toliau – Susitarimas) įsigaliojo 2002 m. birželio 1 d.;
(2)       šeštuoju Susitarimo
straipsniu įsteigtas Žemės ūkio jungtinis komitetas (toliau –
Komitetas), atsakingas už Susitarimo administravimą ir užtikrinantis
sklandų jo taikymą;
(3)       remdamasis Susitarimo 6
straipsnio 4 ir 7 dalimis, 2003 m. spalio 21 d. Komitetas patvirtino savo darbo
tvarkos taisykles[2]
ir sudarė darbo grupes Susitarimo priedams administruoti[3];
(4)       Jungtinio komiteto sprendimu
Nr. 2/2003 buvo sudaryta keletas darbo grupių, tarp kurių – SKVN
/ SGN darbo grupė, ir patvirtinti šių grupių įgaliojimai.
Remiantis šio sprendimo priedu, pagrindinė SKVN / SGN darbo grupės
užduotis – nagrinėti, kaip abi šalys užtikrina SKVN ir SGN apsaugą;
(5)       2011 m. Europos
Sąjunga ir Šveicarijos Konfederacija sudarė susitarimą dėl
kilmės vietos nuorodų ir geografinių nuorodų apsaugos[4], kuriuo iš dalies
keičiamas Susitarimas, pridedant naują 12 priedą dėl
žemės ūkio produktų ir maisto produktų kilmės vietos
nuorodų ir geografinių nuorodų apsaugos;
(6)       dvišalė SKVN / SGN darbo
grupė surengė posėdį, kad išnagrinėtų Jungtinio
komiteto sprendimo Nr. 2/2003 pakeitimą, susijusį su SKVN / SGN
darbo grupės įgaliojimais, siekiant atsižvelgti į Susitarimo
pakeitimą; 
(7)       todėl Jungtinio komiteto
sprendimą Nr. 2/2003 dėl darbo grupių sudarymo ir
įgaliojimų šioms grupėms suteikimo reikėtų iš dalies
pakeisti,
PRIĖMĖ ŠĮ
SPRENDIMĄ:
1 straipsnis
Europos Sąjungos pozicija Žemės
ūkio jungtiniame komitete, įsteigtame remiantis Europos bendrijos ir
Šveicarijos Konfederacijos susitarimo dėl žemės ūkio
produktų prekybos 6 straipsniu, pagrįsta Žemės ūkio
jungtinio komiteto sprendimo projektu, kuris pridedamas prie šio sprendimo.
Dėl neesminių sprendimo projekto
pakeitimų Sąjungos atstovai Žemės ūkio jungtiniame komitete
gali sutarti be tolesnio Tarybos sprendimo.
2 straipsnis
Žemės ūkio jungtinio komiteto
sprendimas skelbiamas Europos Sąjungos oficialiajame leidinyje.
3 straipsnis
Šis sprendimas
įsigalioja jo paskelbimo Europos Sąjungos oficialiajame leidinyje
dieną.
Priimta Briuselyje
                                                                       Tarybos
vardu
                                                                       Pirmininkas
[1]               OL L 114, 2002 4 30, p. 132. 
[2]               2003 m. liepos 21 d. Tarybos priimta bendroji pozicija;
2003 m. spalio 21 d. Jungtinio komiteto sprendimas Nr. 1/2003 dėl darbo
tvarkos taisyklių (OL L 303, 2003 11 21, p. 24).
[3]               2003 m. liepos 21 d. Tarybos priimta bendroji pozicija;
2003 m. spalio 21 d. Jungtinio komiteto sprendimas Nr. 2/2003 dėl darbo
grupių sudarymo ir įgaliojimų šioms grupėms suteikimo (OL L
303, 2003 11 21, p. 27).
[4]               OL L 297, 2011 11 16, p. 3.
PRIEDAS
PROJEKTAS
ŽEMĖS ŪKIO JUNGTINIO KOMITETO SPRENDIMAS Nr. 2/2014

[data]
dėl Žemės ūkio jungtinio komiteto sprendimo Nr. 2/2003
pakeitimo
ŽEMĖS ŪKIO JUNGTINIS KOMITETAS,
atsižvelgdamas į Europos bendrijos ir
Šveicarijos Konfederacijos susitarimą dėl prekybos žemės
ūkio produktais, ypač į jo 6 straipsnio 7 dalį,
kadangi:
(1)          Europos bendrijos ir
Šveicarijos Konfederacijos susitarimas dėl prekybos žemės ūkio
produktais (toliau – Susitarimas) įsigaliojo 2002 m. birželio
1 d.;
(2)          Susitarimo 12 priedas
susijęs su žemės ūkio produktų ir maisto produktų
kilmės vietos nuorodų ir geografinių nuorodų apsauga;
(3)          remiantis Susitarimo 12
priedo 15 straipsnio 6 dalimi, SKVN / SGN darbo grupė padeda Žemės
ūkio jungtiniam komitetui (toliau – Komitetas) pastarojo prašymu; 
(4)          Komiteto sprendimu
Nr. 2/2003 buvo sudarytos darbo grupės ir patvirtinti šių
grupių įgaliojimai; 
(5)          2011 m. gruodžio 1 d. patvirtinus
Susitarimą dėl žemės ūkio produktų ir maisto
produktų kilmės vietos nuorodų ir geografinių nuorodų
apsaugos, kuriuo į Susitarimą įtrauktas 12 priedas,
reikėtų iš dalies pakeisti Komiteto sprendimą Nr. 2/2003,
visų pirma nuostatas, susijusias su pagrindu pagal Susitarimą ir SKVN
/ SGN darbo grupės įgaliojimais,
NUSPRENDĖ:
1 straipsnis
2003 m. spalio 21 d. Žemės
ūkio jungtinio komiteto sprendimo Nr. 2/2003 dėl darbo
grupių sudarymo ir šių grupių įgaliojimų priėmimo
priedas, susijęs su SKVN / SGN darbo grupe, iš dalies keičiamas taip:
(1) dalis „SKVN
/ SGN darbo grupė“ pakeičiama taip:
„SKVN / SGN darbo grupė
Pagrindas pagal Susitarimą (12 priedas)
12 priedo dėl
žemės ūkio produktų ir maisto produktų kilmės vietos
nuorodų ir geografinių nuorodų apsaugos 15 straipsnio 6
pastraipa.
Darbo grupės įgaliojimai pagal 15 straipsnį
1.                      
Nagrinėti visus su 12 priedu ir jo
įgyvendinimu susijusius klausimus.
2.                      
Periodiškai nagrinėti šalių vidaus
įstatymų ir kitų teisės aktų, taikomų 12 priede
nurodytose srityse, pokyčius.
3.                      
Jungtiniam komitetui teikti 12 priedo
priedėlių pritaikymo ir atnaujinimo pasiūlymus.“
2 straipsnis
Šis sprendimas
įsigalioja 2013 m. … ...
Priimta [vieta]
[data]
Žemės
ūkio jungtinio komiteto vardu
 Europos Sąjungos delegacijos vadovė   || Šveicarijos delegacijos pirmininkas ir vadovas   || Komiteto sekretorius                
 Susana MARAZUELA-AZPIROZ || Jacques CHAVAZ || Ioannis VIRVILIS